Plaumuonė

Plaumuonė (Nymphoides) – puplaiškinių (Menyanthaceae) šeimos augalų gentis.

Genties pavadinimas iš graikų k. Nymphaea – augalo vardas, eidos – panašus; augalas vegetatyviniais organais primena vandens lelijų (Nymphaea) genties augalus. Tai daugiamečiai vandens augalai su ilgais šakniastiebiais ir plūduriuojančiais lapais.

Gentyje yra apie 50 rūšių, kurių dauguma auga tropikuose. Lietuvoje auga vandeninė plaumuonė (Nymphoides peltata).

Puplaiškiniai